cyanic-selkie/wikianc huggingface dataset:
কর্তৃপক্ষ নিয়ন্ত্রণ
যদিও তাত্ত্বিকভাবে তথ্যের কোনো অংশ কর্তৃপক্ষ নিয়ন্ত্রণের জন্য উপযুক্ত যেমন ব্যক্তিগত এবং কর্পোরেট নাম, অভিন্ন শিরোনাম, ধারাবাহিকের নাম এবং বিষয়, গ্রন্থাগারের তালিকাকারীরা সাধারণত লেখকের নাম এবং কাজের শিরোনামগুলিতে দৃষ্টিনিবদ্ধ করে। লাইব্রেরি অব কংগ্রেসের বিষয় শিরোনামগুলি কর্তৃপক্ষের রেকর্ডের অনুরূপ একটি কার্য সম্পাদন করে, যদিও সেগুলি সাধারণত আলাদাভাবে বিবেচনা করা হয়। সময় অতিবাহিত হওয়ার সাথে সাথে, তথ্য পরিবর্তিত হয়, পুনর্গঠনের জন্য প্রয়োজনীয়তা প্ররোচিত করে। একটি দৃষ্টিভঙ্গি অনুসারে, কর্তৃপক্ষ নিয়ন্ত্রণ একটি নিখুঁত বিরামবিহীন পদ্ধতি তৈরি করা নয় বরং এটি এই পরিবর্তনগুলির সাথে তাল মিলিয়ে চলার একটি চলমান প্রচেষ্টা এবং যা ব্যবহারকারীদের তথ্য খুঁজে পেতে সহায়তা করার কাজে "কাঠামো এবং শৃঙ্খলা" আনার চেষ্টা করে।
বিভিন্ন নাম একই বিষয় বর্ণনা করে
থাম্ব|upright|right|[[রবীন্দ্রনাথ ঠাকুর "ঠাকুর, রবীন্দ্রনাথ ১৮৬১–১৯৪১" হিসেবে কর্তৃপক্ষ নথিতে বর্ণিত, যা একটি প্রাতিষ্ঠানিক শিরোনাম।]]
কখনও কখনও তালিকাভূক্তির সময় শুধুমাত্র একজন ব্যক্তি বা একটি বিষয়ের বিভিন্ন নাম বা বানান হয়ে থাকে। এক্ষেত্রে গবেষকরা কোনো তথ্য বাদ রাখলে এটি বিভ্রান্তির কারণ হতে পারে। কর্তৃপক্ষ নিয়ন্ত্রণ যৌক্তিকভাবে জড়িত উপকরণগুলিকে একত্রে স্থাপন করার জন্যে তালিকাপ্রনয়নকারীর দ্বারা ব্যবহৃত হয় তবে যা নিজেদের পৃথকভাবে উপস্থাপন করে থাকে। রেকর্ডগুলি অভিন্ন শিরোনাম স্থাপন করতে ব্যবহৃত হয় যা একটি স্বতন্ত্র শিরোনামের অধীনে প্রদত্ত কাজের সমস্ত সংস্করণগুলিকে একত্রিত করে এমনকি যখন এই ধরনের সংস্করণগুলি বিভিন্ন শিরোনামের অধীনে জারি করা হয়। কর্তৃপক্ষ নিয়ন্ত্রণের সাথে, একটি স্বতন্ত্র পছন্দের নাম সমস্ত বৈচিত্র্যের প্রতিনিধিত্ব করে এবং এতে বিভিন্ন বৈচিত্র, বানান এবং ভুল বানান, বড় হাতের বনাম ছোট হাতের বৈকল্প, ভিন্ন তারিখ এবং আরও অনেক কিছু অন্তর্ভুক্ত থাকবে। উদাহরণস্বরূপ, উইকিপিডিয়ায়, বাঙালি কবি রবীন্দ্রনাথ ঠাকুর পাশাপাশি আরও অনেক বর্ণনাকারীর একটি নিবন্ধ দ্বারা বর্ণনা করা হয়েছে, যেমন রবীন্দ্রনাথ, কিন্তু রবীন্দ্রনাথ ঠাকুর এবং রবীন্দ্রনাথ উভয়ই একই ব্যক্তিকে বর্ণনা করেন; একটি কর্তৃপক্ষ রেকর্ড ধারাবাহিকতার জন্য একটি শিরোনাম পছন্দের একটি হিসাবে বেছে নেবে। একটি অনলাইন গ্রন্থাগার ক্যাটালগে, বিভিন্ন ভুক্তি নিচের মত দেখতে হতে পারে:
এই পদগুলি একই ব্যক্তিকে বর্ণনা করে। তদনুসারে, কর্তৃপক্ষ নিয়ন্ত্রণ এই ভুক্তিগুলিকে একটি অনন্য ভুক্তি বা আনুষ্ঠানিকভাবে অনুমোদিত শিরোনামে হ্রাস করে, কখনও কখনও এটিকে অ্যাক্সেস পয়েন্ট হিসাবে অভিহিত করা হয়: ঠাকুর, রবীন্দ্রনাথ, ১৮৬১-১৯৪১।
সাধারণত, বিভিন্ন দেশের বিভিন্ন গ্রন্থাগার কর্তৃক ব্যবহৃত বিভিন্ন কর্তৃপক্ষ নথি শিরোনাম এবং শনাক্তকারী রয়েছে, প্রথমিকভাবে যা বিভ্রান্তির হলেও, এই বিভ্রান্তি হ্রাস করতে আন্তর্জাতিকভাবে বিভিন্ন পন্থা অবলম্বন করা হয়ে থাকে। যেমন তফাৎ উল্লেখ করার জন্য একটি আন্তর্জাতিক প্রচেষ্টা হলো ভার্চুয়াল ইন্টারন্যাশনাল অথরিটি ফাইল, যা একটি নির্দিষ্ট বিষয়ের জন্য একটি স্বতন্ত্র শিরোনাম প্রদানের চেষ্টা করে। এটি বিশ্বের বিভিন্ন কর্তৃপক্ষ নথি যেমন ইন্টিগ্রেটেড অথরিটি ফাইল (জিএনডি) জার্মান-ভাষী দেশ এবং মার্কিন যুক্তরাষ্ট্রের লাইব্রেরি অব কংগ্রেসের অনেক লাইব্রেরি দ্বারা রক্ষণাবেক্ষণ এবং সহযোগিতামূলকভাবে ব্যবহৃত তথ্যের মানসম্মত করার একটি উপায়।
বাংলা উইকিপিডিয়া "রবীন্দ্রনাথ ঠাকুর" শব্দটিকে পছন্দ করে, তবে তার সম্পর্কে নিবন্ধের নীচে, তথ্যসূত্রর উদ্দেশ্যে বিভিন্ন আন্তর্জাতিক ক্যাটালগিং প্রচেষ্টার লিঙ্ক রয়েছে।
একই নাম দুইটি ভিন্ন বিষয় বর্ণনা করে
কখনও কখনও দুই ভিন্ন লেখক একই নামে প্রকাশিত হয়। এটি ঘটতে পারে যদি এমন একটি শিরোনাম থাকে যা অন্য শিরোনামের সাথে বা একটি যৌথ অভিন্ন শিরোনামের সাথে অভিন্ন হয়। দুটিই বিভ্রান্তির কারণ হতে পারে। বিভিন্ন লেখককে একে অপরের থেকে সঠিকভাবে আলাদা করা যেতে পারে, উদাহরণস্বরূপ, একটি নামের সাথে একটি মধ্যম আদ্যক্ষর যোগ করে; এছাড়াও, বিষয় স্পষ্ট করার জন্য একটি ভুক্তিতে অন্যান্য তথ্য যোগ করা যেতে পারে, যেমন জন্ম সাল, মৃত্যুর বছর, সক্রিয় বছরের পরিসর যেমন ১৯১৭-১৯৬৫ যখন ব্যক্তিটি বিকাশ লাভ করেছিল, বা একটি সংক্ষিপ্ত বর্ণনামূলক উপাধি। যখন ক্যাটালগাররা একই বা অভিন্ন শিরোনাম সহ বিভিন্ন বিষয়ের মধ্যে আসে, তখন তারা কর্তৃপক্ষ নিয়ন্ত্রণ ব্যবহার করে তাদের দ্ব্যর্থতা নিরসন করতে পারে।
মান
কর্তৃপক্ষ মেটাডাটার জন্য মান:
বস্তু সনাক্তকরণের জন্য মান, একটি সনাক্তকরণ-কর্তৃপক্ষের দ্বারা নিয়ন্ত্রিত:
সনাক্তকরনের মান-বস্তু মেটাডেটা (উদাহরণ): ভিকার্ড, ডাবলিন কোর, প্রভৃতি।
বীরেন্দ্রকৃষ্ণ ভদ্র
বীরেন্দ্রকৃষ্ণ ভদ্র (৪ অগস্ট, ১৯০৫ - ৩ নভেম্বর, ১৯৯১) ছিলেন একজন বিশিষ্ট ভারতীয় বাঙালি বেতার সম্প্রচারক, নাট্যকার, অভিনেতা ও নাট্য পরিচালক। তিনি কলকাতার বাসিন্দা ছিলেন। পঙ্কজকুমার মল্লিক ও কাজী নজরুল ইসলামের সমসাময়িক বীরেন্দ্রকৃষ্ণ ১৯৩০-এর দশক থেকে সুদীর্ঘকাল অল ইন্ডিয়া রেডিওয় বেতার সম্প্রচারকের কাজ করেছেন। এই সময় তিনি একাধিক নাটক রচনা ও প্রযোজনাও করেন।
বীরেন্দ্রকৃষ্ণের সর্বাধিক পরিচিতি তার মহিষাসুরমর্দিনী নামক বেতার সঙ্গীতালেখ্যটির জন্য। ১৯৩১ সাল থেকে অদ্যাবধি মহালয়ার দিন ভোর চারটের সময় কলকাতার আকাশবাণী থেকে এই অনুষ্ঠানটি সম্প্রচারিত হয়। বীরেন্দ্রকৃষ্ণ এই অনুষ্ঠানের ভাষ্য ও শ্লোকপাঠ করেছেন। বীরেন্দ্রকৃষ্ণ একাধিক নাটকে অভিনয় ও পরিচালনার কাজও করেন। ১৯৫৫ সালে নিষিদ্ধ ফল নামে একটি চলচ্চিত্রের চিত্রনাট্যও রচনা করেছিলেন তিনি।
প্রথম জীবন ও শিক্ষা
১৯০৫ সালের ৪ আগস্ট উত্তর কলকাতায় মাতুলালয়ে বীরেন্দ্রকৃষ্ণের জন্ম হয়। তার ডাকনাম ছিল বুশী। পিতা ছিলেন রায়বাহাদুর কালীকৃষ্ণ ভদ্র ও মা ছিলেন সরলাবালা দেবী। পরবর্তীকালে ঠাকুমা যোগমায়া দেবীর কেনা ৭, রামধন মিত্র লেনে উঠে আসেন তার পরিবারবর্গ। কালীকৃষ্ণ ভদ্র ছিলেন বহুভাষাবিদ। তিনি ১৪টি ভাষা জানতেন। নিম্ন আদালতে দোভাষীর কাজ করতেন তিনি। পরবর্তীকালে বাংলা সাহিত্যের জগতে তিনি হয়ে উঠেছিলেন এক পরিচিত ব্যক্তিত্ব। কালীকৃষ্ণ পুলিশ কোর্টের বিশিষ্ট আইনজীবী কালীচরণ ঘোষের দ্বিতীয় সন্তান সরলাবালা দেবীকে বিবাহ করেন। ১৯২৭ সালে তিনি "রায়বাহাদুর" খেতাব পান। কালীকৃষ্ণের দুই পুত্র জন্মায় - ভূপেন্দ্রকৃষ্ণ ও বীরেন্দ্রকৃষ্ণ।
বীরেন্দ্রকৃষ্ণ ১৯২৬ সালে ইন্টারমিডিয়েট ও ১৯২৮ সালে কলকাতার স্কটিশ চার্চ কলেজ থেকে স্নাতক হন।
কর্মজীবন
বীরেন্দ্রকৃষ্ণ একাধিক ধ্রুপদি কাহিনিকে বেতার নাট্যের রূপ দেন। ১৯৩০-এর দশকে তিনি যোগ দেন অল ইন্ডিয়া রেডিওয়। এই সময় থেকেই দুর্গাপূজা উপলক্ষে দেবী দুর্গার পৌরাণিক কাহিনি অবলম্বনে দুই ঘণ্টার সঙ্গীতালেখ্য মহিষাসুরমর্দিনী অনুষ্ঠানের সঙ্গে যুক্ত হন তিনি। এই অনুষ্ঠানটির গ্রন্থনা করেছিলেন বাণীকুমার ভট্টাচার্য এবং সঙ্গীত পরিচালনা করেছিলেন পঙ্কজকুমার মল্লিক। বীরেন্দ্রকৃষ্ণ ভাষ্য ও শ্লোকপাঠ করেন। আজও দুর্গাপূজা শুরু হয় এই অনুষ্ঠানটির মাধ্যমে। তিনি সাতটি ছদ্মনামে রেডিওতে প্রচুর অনুষ্ঠান পরিচালনা করেছেন। তিনি অনেক রম্যরচনা ও নাটক লিখেছেন।
বীরেন্দ্রকৃষ্ণ মেস নং ৪৯ সহ একাধিক নাটক রচনা করেন। বিমল মিত্রের সাহেব বিবি গোলাম উপন্যাসটিকে তিনি মঞ্চায়িত করেছিলেন। ১৯৫২ সালে বঙ্কিমচন্দ্র চট্টোপাধ্যায়ের সুবর্ণ গোলক গল্পটিকে তিনি নাট্যায়িত করেন।
উত্তরাধিকার
আজও দুর্গাপূজার সূচনায় মহালয়ার দিন বীরেন্দ্রকৃষ্ণ ভদ্রের মহিষাসুরমর্দিনী অনুষ্ঠানটির রেকর্ড আকাশবাণী, কলকাতা থেকে সম্প্রচারিত হয়। এই অনুষ্ঠানটি এতটাই জনপ্রিয় যে, ১৯৭৬ সালে আকাশবাণী কর্তৃপক্ষ বীরেন্দ্রকৃষ্ণের পরিবর্তে জনপ্রিয় অভিনেতা উত্তম কুমারকে দিয়ে অন্য একটি অনুষ্ঠান সম্প্রচার করলে, তা জনমানসে বিরূপ প্রভাব সৃষ্টি করে। আকাশবাণী কর্তৃপক্ষকে সেই অনুষ্ঠানের পরিবর্তে মূল মহিষাসুরমর্দিনী অনুষ্ঠানটিই সম্প্রচারিত করতে হয়।
এই ঘটনার উপর ২০১৯ সালে চিত্রপরিচালক সৌমিক সেন মহালয়া নামে একটি চলচ্চিত্র নির্মাণ করেন। এতে বীরেন্দ্রকৃষ্ণ ভদ্রের চরিত্রে রূপদান করেন শুভাশীষ মুখোপাধ্যায়। অন্যদিকে উত্তম কুমারে র চরিত্রে অভিনয় করেন যীশু সেনগুপ্ত।
২০০৬ সালের মহালয়ার দিন বীরেন্দ্রকৃষ্ণের কন্যা সুজাতা ভদ্র সারেগামা ইন্ডিয়া লিমিটেডের তরফ থেকে তার পিতার এই মহান কীর্তির রয়্যালটি স্বরূপ ৫০,৯১৭ টাকার একটি চেক পান।
গণধর্ষণ
গণধর্ষণ হচ্ছে একদল লোক কর্তৃক একজন একক ব্যক্তিকে ধর্ষণ। দুই বা ততোধিক ব্যক্তি (সাধারণত কমপক্ষে তিনজন ) কর্তৃক ধর্ষণ সারা বিশ্বে প্রচুর ঘটে থাকে। কিন্তু এই সমস্যা সম্পর্কিত নিয়মতান্ত্রিক তথ্য এবং পরিসংখ্যান সীমিত।
thumb|গণধর্ষণের একটি চিত্রকর্ম
একটি সমীক্ষায় দেখা গেছে, গণধর্ষণের ক্ষেত্রে অধিকাংশ আক্রমণকারী এবং ভুক্তভোগীই কমবয়সী এবং তাদের কর্মহীন থাকার সম্ভাবনাও প্রবল। গণধর্ষণের ক্ষেত্রে দেখা যায়, মদ এবং নেশাজাতীয় দ্রব্যের প্রভাবে এ ধরনের ঘটনা বেশি ঘটে, দিনের তুলনায় রাতে এ ধরনের ঘটনা বেশি ঘটে, এক্ষেত্রে অধিকাংশ ভুক্তভোগী নিষ্ঠুর যৌন আক্রমণের শিকার হয়, এবং এক ব্যক্তি কর্তৃক ধর্ষণের তুলনায় এ ধরনের আক্রমণে কম অস্ত্র ব্যবহৃত হয় এবং ভুক্তভোগীর প্রতিরোধের মাত্রাও কম হয় । আরেকটি সমীক্ষায় দেখা গেছে, একক ব্যক্তির দ্বারা ধর্ষণের চেয়ে গণধর্ষণ বেশি হিংস্র হয় এবং ভুক্তভোগীর প্রতিরোধ তীব্রতর হয়, গণধর্ষণের শিকার হওয়া ব্যক্তিদের আত্মহত্যা করা কিংবা মনোরোগ বিশেষজ্ঞের পরামর্শ নেয়ার হারও বেশি। তবে দুইটি সমীক্ষাতেই দেখা গেছে, মাদকদ্রব্যের ব্যবহার এ ধরনের আক্রমণে বড় ধরনের ভূমিকা রাখে । গণধর্ষণকে কখনো কখনো 'দলগত ধর্ষণ'ও বলা হয়ে থাকে ।
কারণ এবং বৈশিষ্ট্যসমূহ
thumb|270px|একটি গণধর্ষণের চিত্র
ইরান
ইরানে প্রচুর গণধর্ষণের ঘটনা ঘটে। বেশ কয়েকটি ক্ষেত্রে পুলিশ কর্তৃপক্ষ "হিজাব" পরিধান না করার জন্য ধর্ষিতাদের দোষারোপ করে এবং একটি ঘটনায় ধর্ষিতা ও দুই জন নারী অধিকার কর্মীকে গ্রেপ্তার করে ।
ইরানে সরকারিভাবে গণধর্ষণ সম্পর্কিত পরিসংখ্যান প্রকাশ করা হয় না, কিন্তু ইরানি সংবাদপত্রগুলোতে নিয়মিতভাবে গণধর্ষণের দায়ে অভিযুক্তদের জনসম্মুখে ফাঁসি দেয়ার ঘটনা প্রচারিত হয়  ।
নাইজেরিয়া
নাইজেরিয়ায় প্রতি বছর হাজার হাজার গণধর্ষণ সংঘটিত হয় । ২০১১ সালে আবিয়া স্টেট ইউনিভার্সিটি গণধর্ষণের ঘটনায় ধর্ষকরা ঘটনাটি ভিডিও করে এবং নাইজেরিয়া জুড়ে আন্দোলনের সূচনা করে । গণধর্ষণের ঘটনা বৃদ্ধির ফলে দেশটিতে যৌনব্যাধির প্রাদুর্ভাব বৃদ্ধি পেয়েছে বলে ধারণা করা হয়  ।
ফ্রান্স
ফ্রান্সে প্রতি বছর ৫,০০০ থেকে ৭,০০০ গণধর্ষণের মামলা হয় ।
বাংলাদেশ
২০১৩ সালের একটি জরিপ অনুসারে বাংলাদেশের গ্রামাঞ্চলের ১.৯% এবং শহরাঞ্চলের ১.৪% পুরুষ অন্তত একজন নারীর ওপর গণধর্ষণে অংশ নিয়েছেন। গণধর্ষণের উদ্দেশ্য ছিল বিবিধ। গণধর্ষণে অংশগ্রহণকারীদের দুই-তৃতীয়াংশ বিনোদন লাভের উদ্দেশ্যে গণধর্ষণ করেছেন, ৩০% রাগের কারণে গণধর্ষণে অংশ নিয়েছেন এবং ১১% মদ্যপানের পর গণধর্ষণে লিপ্ত হয়েছেন ।
ব্রাজিল
ব্রাজিলে প্রচুর গণধর্ষণ (estupro coletivo) সংঘটিত হয়। কেবল রিও ডি জেনেরিও প্রদেশেই প্রতি বছর ৬,০০০-এর বেশি সংখ্যক ধর্ষণ সংঘটিত হয় (অর্থাৎ ধর্ষণের হার প্রতি লক্ষে ৩৭ জন) । ২০১১ সালে সংঘটিত মোট ধর্ষণের ঘটনাসমূহের ১৯.৬% ছিল গণধর্ষণ ।
মালয়েশিয়া
একটি আলোচিত ঘটনায় মালয়েশিয়ার কেতেরাহ কেলান্তানে ১৫ বছর বয়সী একজন স্কুলছাত্রী ৩০ জনেরও বেশি পুরুষের দ্বারা গণধর্ষণের শিকার হয় । ২০১২ সালে মালয়েশিয়ায় প্রায় ৩,০০০ ধর্ষণের ঘটনা লিপিবদ্ধ করা হয়, অর্থাৎ ১,০০,০০০ মানুষ প্রতি ১০.৭টি ধর্ষণের ঘটনা ঘটে। ধর্ষিতাদের ৫২% ছিল ১৬ বছরের কম বয়সী । অন্য অনেক দেশের মতো মালয়েশিয়াও ধর্ষণ ও গণধর্ষণের ঘটনাগুলো পৃথক করে না।
স্পেন
স্পেনে সংঘটিত গণধর্ষণের ঘটনাগুলোর মধ্যে একজন ব্রিটিশ পর্যটকের গণধর্ষণ (যেটিতে একজন ধর্ষক ছিল ৭০ বছর বয়সী) এবং হুলেভায় ১৩ বছর বয়সী এক মানসিক ভারসাম্যহীন মেয়ের গণধর্ষণের ঘটনা উল্লেখযোগ্য ।
মোহাম্মদ হারিস
মোহাম্মদ হারিস (জন্ম: ৩০ মার্চ ২০০১) একজন পাকিস্তানি ক্রিকেটার। ২০২০ সালের ১৩ অক্টোবর, ন্যাশনাল টি-টোয়েন্টি কাপে খাইবার পাখতুনখোয়ার হয়ে তার টি-টোয়েন্টিতে অভিষেক ঘটে। টি-টোয়েন্টি অভিষেকের আগে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য পাকিস্তানের দলে অন্তর্ভুক্ত করা হয়েছিল।
ক্রিকেট জীবন
সেপ্টেম্বর, ২০২১ সালে নিউজিল্যান্ডের বিরুদ্ধে একদিনের আন্তর্জাতিক(ওডিআই) সিরিজ খেলার জন্য পাকিস্তান দলের অন্যতম সদস্য হন। পরবর্তী মাসে,শ্রীলংকা সফরের জন্য পাকিস্তান শাহীনস দলে সুযোগ পান।
সুলতানপুর লোধি
সুলতানপুর লোধি (Sultanpur Lodhi) ভারতের পাঞ্জাব রাজ্যের কাপুরথালা জেলার একটি শহর।
জনসংখ্যার উপাত্ত
এই শহরের জনসংখ্যার ১১% হল ৬ বছর বা তার কম বয়সী।
ব্রাহ্মণবাড়িয়া-৪
ব্রাহ্মণবাড়িয়া-৪ হল বাংলাদেশ জাতীয় সংসদের ৩০০টি নির্বাচনী এলাকার একটি। এটি ব্রাহ্মণবাড়িয়া জেলায় অবস্থিত জাতীয় সংসদের ২৪৬নং আসন।
সীমানা
ব্রাহ্মণবাড়িয়া-৪ আসনটি ব্রাহ্মণবাড়িয়া জেলার কসবা উপজেলা ও আখাউড়া উপজেলা নিয়ে গঠিত।
ইতিহাস
১৯৮৬ সালের পূর্বে এই আসনটি কুমিল্লা-৪ নামে ছিল যদিও তখন কসবা - আখাউড়া নিয়ে গঠিত ছিল।
২০১০-এর দশকে নির্বাচন
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আনিসুল হক বিনা প্রতিদ্বন্দ্বিতায় নির্বাচিত হন।
বালিটোরা
বালিটোরা বা বালিটুরা (বৈজ্ঞানিক নাম: Psilorhynchus gracilis) (ইংরেজি: Rainbow minnow) হচ্ছে Psilorhynchidae পরিবারের Psilorhynchus গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ এবং ভারতে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
শ্রীনাথজি
thumb|200px|নাথদ্বারের শ্রীনাথজি শ্রীনাথজি হিন্দু দেবতা কৃষ্ণের একটি মানবীয় রূপ। এই রূপে কৃষ্ণ এক সাত বছরের বালক। শ্রীনাথজির প্রধান মন্দিরটি রাজস্থানের উদয়পুর শহর থেকে ৪৮ কিলোমিটার উত্তর-পূর্বে নাথদ্বারে অবস্থিত। শ্রীনাথজি বল্লভাচার্য প্রতিষ্ঠিত পুষ্টিমার্গ বা শুদ্ধাদ্বৈত সম্প্রদায়ের প্রধান আরাধ্য দেবতা। ভক্তিযোগী এবং রাজস্থান ও গুজরাত অঞ্চলের বৈষ্ণবরা শ্রীনাথজির পূজা করেন। বল্লভাচার্যের পুত্র বিট্টলনাথজি নাথদ্বারায় শ্রীনাথজির পূজা প্রচলন করেন। শ্রীনাথজির জনপ্রিয়তার জন্য নাথদ্বারা শহরটিই শ্রীনাথজি নামে পরিচিত। প্রথম দিকে, শিশু কৃষ্ণ দেবদমন নামে পরিচিত ছিলেন (এই নামটির মধ্যে গোবর্ধন গিরি উত্থাপনের মাধ্যমে কৃষ্ণ কর্তৃক ইন্দ্রের দর্পচূর্ণের আভাস মেলে)। বল্লভাচার্য তার নামকরণ করেন গোপাল। পরে বিট্টলনাথজি তার নাম রাখেন শ্রীনাথজি।
জিএফ ৩২ কেবিন ক্রুজার
জিএফ ৩২ কেবিন ক্রুজার হচ্ছে বাংলাদেশে নির্মিত হার্বার প্যাট্রোল বোটের শ্রেণী যা বাংলাদেশ নৌবাহিনী কর্তৃক ব্যবহৃত হয়। এই জাহাজগুলো স্পিড বোট বিডি- গোল্ডেন ফাইবার গ্লাস কোম্পানির প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড-এ নির্মাণ করা হয়। প্রতিটি জাহাজ নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। এছাড়াও জাহাজগুলো দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করতে সক্ষম।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেডে এসব জাহাজ নির্মানের পদক্ষেপ নেয়া হয়। এরই ধারাবাহিকতায় ১৩ জানুয়ারি, ২০২০ সালে এই জাহাজগুলো বাংলাদেশ নৌবাহিনীতে কমিশন লাভ করে।
বৈশিষ্ট্য ও যান্ত্রিক কাঠামো
দেশীয় প্রযুক্তিতে জাহাজ নির্মাণ কার্যক্রম গ্রহণের ফলে বাংলাদেশ নৌবাহিনীর নিজস্ব প্রয়োজন অনুযায়ী জাহাজের নকশা করার সুযোগ সৃষ্টি হয়। নিজস্ব প্রযুক্তিতে জাহাজ নির্মাণ সক্ষমতায় আরোও একটি মাইলফলক অর্জন হয় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক এসব ফাস্ট প্যাট্রোল বোট নির্মাণের ফলে। জিএফ ৩২ কেবিন ক্রুজার ফাস্ট প্যাট্রোল বোটের দৈর্ঘ্য, প্রস্থ এবং গভীরতা । প্রতিটি জাহাজে রয়েছে ২টি সুজুকি ২০০এইচপি ডিজেল ইঞ্জিন (২ স্ট্রোক), জাপান। যার ফলে জাহাজগুলো সর্বোচ্চ  গতিতে চলছে সক্ষম। এছাড়াও জাহাজগুলো ২২-২৫ জন সৈন্য বহন করতে পারে।
প্রতীক্ষা অপূর্ব
প্রতীক্ষা অপূর্ব একজন ভারতীয় চিত্রশিল্পী, যার কাজ তাঁর চাচা ওশোর শিক্ষার উপর ভিত্তি করে। চিত্রকলায় যাওয়ার আগে তিনি একজন সফল ফ্যাশন ডিজাইনার ছিলেন। অপূর্ব ২০১৫-১৬সালে জাতীয় পুরস্কার জিতেছিলেন ললিত কলা একাডেমি, সংস্কৃতি মন্ত্রকের চিত্রায়নের জন্য 'কসমিক ব্যালেন্স' এর জন্য এবং সারা দেশে তাঁর শিল্পকর্মের প্রদর্শনী করেছে। তার শিল্পকর্মগুলি বই এবং ম্যাগাজিনগুলিতে বৈশিষ্ট্যযুক্ত হয়েছে এবং ২০১৮ সালে তিনি নিজের বই দ্য মাইস্টিক এবং হার কালার্স লিখেছেন এবং চিত্রিত করেছেন।
জীবনের প্রথমার্ধ
প্রতীক্ষা অপূর্ব ভারতের মধ্য প্রদেশে জন্মগ্রহণ করেছিলেন, তিনি রজনীশ আন্দোলনের প্রতিষ্ঠাতা ওশোর ভাগ্নী। তার বাবা বিজয় ভারতী তার ছোট ভাই। তিনি ১১ বছর বয়সে তিনিসন্ন্যাস নিয়েছিলেন এবং পুনেরওশো আশ্রমে যোগ দিয়েছিলেন। ১৯৮২ সালে, তিনি মার্কিন যুক্তরাষ্ট্রে রজনীশপুরে চলে যান এবং তার মামার কাছে থেকে যান।
ক্যারিয়ার
১৯৮৭ সালে অপূর্ব ওশোনিক লেবেল চালু করেছিলেন, অবশেষে অটল বিহারী বাজপেয়ী, বিনোদ খান্না, আমজাদ আলী খান, হংসরাজ হানস, কপিল দেব, জাকির হুসেন এবং অন্যান্যদের জন্য পোশাক ডিজাইন করেছিলেন। তিনি টাইমস অফ ইন্ডিয়ার আধ্যাত্মিক প্রকাশনা স্পিকার ট্রি-তে নিয়মিত কলাম লেখেন।।২০০৩ সালে তিনি পোশাক ডিজাইন থেকে অবসর নিয়ে নিজেকে চিত্রাঙ্কন করতে শিখিয়েছিলেন।
তার প্রথম একক শোতে প্রাক্তন প্রধানমন্ত্রী অটল বিহারী বাজপেয়ী উপস্থিত ছিলেন। এবং এনসিপিএ মুম্বাইয়ের আধ্যাত্মিক ওডিসি প্রদর্শনীর দ্বিতীয় সিরিজের সমালোচকদের দ্বারা প্রশংসিত হয়েছিল।
নয়াদিল্লির ললিত কলা একাডেমিতে তাঁর একটি প্রদর্শনীতে অপূর্ব তার উপনিষদ সংগ্রহ চালু করেছিলেন। প্রাক্তন জাতীয় সুরক্ষা উপদেষ্টা ব্রজেশ মিশ্র এই অনুষ্ঠানের উদ্বোধন করেছিলেন।
২০১০ এর মার্চ মাসে, এল অ্যান্ড পি হুথিসিং ভিজ্যুয়াল আর্ট সেন্টারে তার প্রদর্শনী গুজরাটের মুখ্যমন্ত্রী নরেন্দ্র মোদী উপস্থিত ছিলেন। ২০১০ সালে, তাঁর চিত্রকর্ম 'ঘূর্ণি' জেনেভাতে জাতিসংঘের মানবাধিকার বৈঠকের সময় প্রকাশিত নিউ এজ ইসলাম নামে পরিচিত বইয়ের প্রচ্ছদের জন্য ব্যবহৃত হয়েছিল।
ইন্ডিয়ান কাউন্সিল ফর কালচারাল রিলেশনস (আইসিসিআর) ম্যাগাজিন "ইন্ডিয়ান হরাইজনস" তাদের বিশেষ সংখ্যার (অক্টোবর-ডিসেম্বর, ২০১১) মার্চ ২০১২ এ প্রকাশিত ৩৪টি চিত্রকর্মের চিত্র তুলে ধরেছে। পেইন্টিংগুলি "বেদন্ত ও আধ্যাত্মিকতা" পত্রিকার চিত্র হিসাবে চিত্র হিসাবে ব্যবহৃত হয়।
২০১১ সালে প্রকাশিত বিক্রম চোপড়ার বই শেক্সপিয়ার: দ্য ইন্ডিয়ান আইকনটিতে তাঁর কিছু চিত্রকর্ম প্রকাশিত হয়েছিল। তিনি ২০১২ সালে নয়াদিল্লিতে সুইডেন দূতাবাস কর্তৃক আয়োজিত 'সুইডিশ ইনোভেশনস - ইন্ডিয়ান ইন্টারপ্রেশনেশন' ফটো প্রতিযোগিতার জুরির সদস্যও ছিলেন।
অপূর্ব চিত্রকর্মগুলি ২০১৩ সালের নভেম্বরে গোয়ায় অনুষ্ঠিত আইএফএফআইয়ের ৪৪ তম আন্তর্জাতিক চলচ্চিত্র উৎসবের 'সোল অব এশিয়ার' বিভাগের জন্য নির্বাচিত হয়েছিল। শো উদ্বোধন করেছিলেন মনীষ তেওয়ারী এবং সুসান সারানডন । এই উত্সবটি তার ২২ টি চিত্রকর্মের বৈশিষ্ট্যযুক্ত মাস্টার অব মাস্টার্স চলচ্চিত্রটিও প্রদর্শন করেছিল।
রাষ্ট্রপতি ভবন জাদুঘরে তাঁর 'রহস্যময় মুহুর্ত' সিরিজের চিত্রকর্মগুলিতে ২৫ জুলাই, ২০১৬ সালে রাষ্ট্রপতি প্রণব মুখোপাধ্যায়, সহ-রাষ্ট্রপতি হামিদ আনসারী এবং প্রধানমন্ত্রী নরেন্দ্র মোদী উপস্থিত ছিলেন।
ধ্যানমূলক শিল্প
তার চিত্রগুলি ধর্মীয় চিত্র, আধ্যাত্মিক আইকন এবং বিমূর্ত প্রতীকে পূর্ণ। তিনি তাঁর কাজটিকে তাঁর আধ্যাত্মিক যাত্রার চলমান নুবাদহ িসাবে বর্ণনা করেছেন। অপূর্ব সমসাময়িক চিত্রগুলিও বর্ণিল রঙের পটভূমির বিপরীতে কালো রঙের ছায়াছবি হিসাবে রচনা করেছেন ,যা বিভিন্ন ধরনের সামাজিক মিথস্ক্রিয়ায় লিপ্ত রয়েছে যেমন -একে অপরের সাথে শান্ত, অন্তরঙ্গ সংলাপে মগ্ন। তার কিছু চিত্রগুলিতে "জলপরি" এর মতো তিব্বতীয় প্রভাবগুলির শক্তিশালী ওভারটোন রয়েছে, যা বর্ণানায় আকাশের বিপরীতে জল থেকে বর্ণাঢ্য পৌরাণিক চিত্র পেয়েছে। A figure prays behind a finely detailed fretwork screen in the painting 'Devotion' চিত্রের একটি সূক্ষ্ম বিশদ ফ্রিটওয়ার্ক পর্দার পিছনে প্রার্থনা করেছে এবং চারপাশে আলোকরশ্মি একটি প্রশান্ত বুদ্ধের মাথা 'আলোকসজ্জা' তে উপস্থিত হয়।
তিনি মুহুর্তগুলিকে ধ্যানের সময় বিবেচনা করেন এবং নীরবতার গভীর অভিজ্ঞতা বর্ণের গভীরতা এবং স্রষ্টা এবং কাঠামোর মধ্যে ঘনিষ্ঠ-নিবিড় সম্পর্কের মধ্য দিয়ে অনুভূত এবং প্রকাশ করা যায়।
অর্জনসমূহ
তিনি 'কসমিক ব্যালেন্স' শিরোনামে পেইন্টিংয়ের জন্য জাতীয় পুরস্কার ২০১৫-১৬ সালে জিতেছিলেন। তাঁর কাজ ২০১৬ সালের ১০ মার্চ লখনৌয়ের জাতীয় প্রদর্শনীর অংশ ছিল, যা উত্তর প্রদেশের রাজ্যপাল রাম নায়েকের দ্বারা উদ্বোধন করা হয়েছিল। তাঁর চিত্রগুলি ৫২ তম, ৫৩ তম এবং ৫৪ তম জাতীয় প্রদর্শনীর জন্য নয়াদিল্লির ললিত কলা একাডেমি আয়োজিত ভারতের জাতীয় প্রদর্শনীর জন্য নির্বাচিত হয়েছিল।
প্রদর্শনী
২। একক শো- "স্পিরিচুয়াল ওডিসি" এনসিপিএ গ্যালারী মুম্বই, সেপ্টেম্বর ২০০৭।
৩। একক শো- "স্পিরিচুয়াল ওডিসি" ললিত কলা একাডেমি, মার্চ ২০০৮।
৪। একক শো- "আধ্যাত্মিক ওডিসি" চিত্রকলা পরশথ, ব্যাঙ্গালুরু, ডিসেম্বর ২০০৮।
৫। একক শো - "আধ্যাত্মিক ওডিসি" ললিত কালা আকাদেমি, চেন্নাই, জানুয়ারী ২০০৯।
৬। একক শো- "স্পিরিচুয়াল ওডিসি" এলএন্ডপি হুথিসিং ভিজ্যুয়াল আর্ট সেন্টার, আহমেদাবাদ, মার্চ ২০১০।
৭। একক শো- "স্পিরিচুয়াল ওডিসি" মোহন আর্ট গ্যালারী, ভাদোদরা, এপ্রিল ২০১০।
৮। একক শো- "প্রতিচ্ছবি" ললিত কালা আকাদেমি, নয়াদিল্লি, নভেম্বর – ডিসেম্বর ২০১০।
৯। একক শো- "প্রতিচ্ছবি" আইসিসিআর, নয়াদিল্লি, জুলাই ২০১১।
১০। একক শো- "প্রতিক্ষার নির্বাচিত রচনাগুলি" পাঞ্জাব কলা ভবন, চণ্ডীগড়, এপ্রিল ২০১৩।
১১। একক শো- "ডিভাইন আর্ট" আইএনওএক্স, আইএফএফআই গোয়া, নভেম্বর ২০১৩।
১২। একক শো- "রহস্যময় মুহূর্তগুলি" রাষ্ট্রপতি ভবন জাদুঘর, নয়াদিল্লি, জুলাই ২০১৬।
আইফোন ৫এস
আইফোন ৫এস হলো একটি স্মার্টফোন যেটি নকশা ও বাজারজাত করেছে অ্যাপল ইনকর্পোরেটেড। এটি আইফোন সিরিজের একটি সংস্করণ। অ্যাপলের কুপেরটিনো হেডকোয়ার্টারে ১০ সেপ্টেম্বর, ২০১৩ সালে আইফোন ৫এস উন্মুক্ত করা হয়। আইফোন ৫এস এর একটি কমদামী প্রতিরুপ আইফোন ৫সি এটির সাথে ২০ সেপ্টেম্বর, ২০১৩ সালে মুক্তি পায়। আইফোন ৫এস এর নকশা অনেকটা এর পূর্বের আইফোন ৫ সংস্করণের মতোই, যদিও আইফোন ৫এস সাদা-রুপালি এবং ছাই-সাদার পাশাপাশি নতুন সাদা-সোনালি রঙেও পাওয়া যায়। আবার এর ভেতরের যন্ত্রগুলোরও ব্যাপক পরিবর্তন করা হয়েছে। এটি প্রকাশ করেছে এ৭ ৬৪বিট সিস্টেম অন চিপ, যেটি ফোনে ব্যবহৃত প্রথম ৬৪বিট প্রোসেসর। আর এর পরে আনা হয় এম৭ (মোশন কো প্রসেসর)। এটিতে টাচ-আইডি ও আঙুলের ছাপ সংবলিত হোম বাটন রয়েছে যেটিকে মোবাইল খোলার জন্য ব্যবহার করা যেতে পারে ও অ্যাপ স্টোর ও আইটিউন স্টোর থেকে কোন পণ্য ক্রয় করার জন্যও এটি ব্যবহার করা যেতে পারে। ফোনটির এপার্চার বৃদ্ধি ও ডুয়েল এলইডি ফ্ল্যাশ ব্যবহার করার মাধ্যমে ক্যামেরাকেও উন্নত করা হয়েছে।
আইফোন ৫এস হলো প্রথম আইফোন ডিভাইস যেটিতে আইওএস ৭ রয়েছে, যার ফলে এর দৃশ্যের মান ভালো হয়েছে এবং এতে নতুন সকল বৈশিষ্ট্য যোগ হয়েছে যেটি নকশা করেছেন জোনাথন আইভ। আইওএস৭ স্কেওমোরফিক উপাদানগুলো সরিয়ে ফেলেছে যেগুলো রঙিন নকশার জন্য পূর্বের আইওএস সংস্করণগুলোতে ছিল। নতুন সফটওয়্যারের মধ্যে উল্লেখযোগ্য হলো এয়ার-ড্রপ, ওয়াই-ফাই শেয়ারিং প্লাটফর্ম, কন্ট্রোল সেন্ট্রাল এবং আইটিউনস রেডিও। এটিতে রয়েছে ইয়ারফোন (যেটি ইয়ারপোড হিসেবে পরিচিত)। এর সাথে আবরণী ও একটি ডকও দেওয়া হয় যেটি অ্যাপল প্রকাশ করে।
আইফোন ৫এস এর বেশিরভাগ ভালো মন্তব্যই পাওয়া যায়। অনেকে এটিকে সবচেয়ে ভালো স্মার্টফোন বলেছেন, এর নতুন সফটওয়্যার, উন্নত হার্ডওয়্যার, টাচ আইডি ও আইওএস ৭ এর ফলে ঘটিত পরিবর্তনের জন্য। তবে অনেকে আইফোন ৫এস এর ছোট ডিসপ্লে ও আইফোন ৫ এর মতো একই ধরনের নকশা থাকার জন্য সমালোচনা করেছেন, অন্যরা টাচ আইডির নিরাপত্তা সম্পর্কে উদ্বেগ প্রকাশ করেছেন। মুক্তির পর আইফোন ৫এস ও আইফোন ৫সির প্রায় ৯০ লক্ষ ইউনিট বিক্রি হয়, যা আইফোন বিক্রয়ের দ্বিতীয় রেকর্ড ভেঙ্গে দেয়। আইফোন ৫এস যুক্তরাষ্ট্রের সবচেয়ে বেশি বিক্রিত ফোন।
আইফোন ৫এস এর পর সেপ্টেম্বর, ২০১৪ আসে এর থেকে বড় আকৃতির আইফোন ৬। ২১মার্চ, ২০১৬ আইফোন ৫এস এর পরিবর্তে আইফোন এস বাজারে ছাড়া হয়, যেটির ভেতরের হার্ডওয়্যার আইফোন ৬এস এর মতো হলেও আকার ও নকশা আগের মতোই ছোট।
আইফোন ৫ ও আইফোন ৪ এর পর আইফোন ৫এস হলো তৃতীয় আইফোন যেটিতে আইওএসের পাঁচটি মূল সংস্করণ সমর্থন করে। এটি আইওএস ৭ থেকে আইওএস ১১ পর্যন্ত সমর্থন করে। এটা আইওএস ১১ সমর্থন করার দিক থেকে সবচেয়ে পুরোনো ফোন হলেও ৬৪বিট সিস্টেম অন চিপ প্রসেসরের সমর্থন করার দিক দিয়ে এটিই প্রথম ফোন।
ইতিহাস
প্রাতিষ্ঠানিকভাবে প্রকাশ হওয়ার আগেই বিভিন্ন গণমাধ্যমে প্রকাশ করা হয় যে, নতুন আইফোনে থাকবে ফিঙ্গারপ্রিন্ট সেন্সর, অ্যাপল ২০১২ সালের জুলাইয়ে মোবাইল নিরাপত্তা উন্নয়নকারী প্রতিষ্ঠান অথেনটেক ক্রয় করবে, সেটিও জানানো হয়, এটির মোড়কের তথ্যও ফাঁস হয় ও দেখানো হয় এর হোম বাটনের চারপাশে একটি লৌহ গোলক রয়েছে। সেপ্টেম্বর ২০১৩, অ্যাপলের মিডিয়া আয়োজনের সময় ঠিক একইরকমের চিত্র দেখা যায়। দ্যা ওয়াল স্ট্রিট জার্নাল একই সাথে এই গুজব প্রকাশ করে।
১০ সেপ্টেম্বর, ২০১৩ অ্যাপল একটি গণমাধ্যমের আয়োজনে আইফোন ৫সি ও আইফোন ৫এস এর ঘোষণা দেয়। ১৩ সেপ্টেম্বর, ২০১৩ আইফোন ৫সি এর প্রি-অর্ডার চালু হলেও আইফোন ৫এস এর কোন প্রি-অর্ডার চালু হয়েছিল না। উভয় ফোনই ২০ সেপ্টেম্বর, ২০১৩ মুক্তি পায়। আইফোন ৫এস এর টাচ-আইডির বেশি প্রচার করা হলেও এক্ষেত্রে ৬৪ বিট অ্যাপল ৭ ও ছিল একটি নজরকারা বিষয়।
"This is the first-ever 64-bit processor in a phone of any kind. I don’t think the other guys are even talking about it yet. Why go through all this? The benefits are huge. The A7 is up to twice as fast as the previous-generation system at CPU tasks, and up to twice as fast at graphics tasks, too.
যেকোন ফোনে এটিই প্রথম ৬৪বিট প্রসেসর। আমার মনে হয়না এটি নিয়ে অন্যান্য লোকেরা এখনও কথা বলছে। এরকম কেন? এর সুবিধা অনেক। এ৭ সিপিইউ কাজে পূর্বের তুলনায় দ্বিগুণ দ্রুত, এবং চিত্রভিত্তিক কাজেও দ্বিগুণ দ্রুত।"
- ফিল স্কিলার
স্কিলার তারপর এ৭ এর ক্ষমতা বর্ণনা করেন এবং এটির ক্যামেরা দিয়ে তোলা কিছু সুন্দর চিত্র দেখান। ১৮ সেপ্টেম্বর, ২০১৩ কিনোটের সময় তিনি আইওএস ৭ মুক্তির ঘোষণা দেন।
আইফোন ৫এস ২০ সেপ্টেম্বর, ২০১৩ যুক্তরাষ্ট্র, যুক্তরাজ্য, কানাডা, চীন, ফ্রান্স, জার্মানি, জাপান, হংকং, সিঙ্গাপুর এ মুক্তি পায়। ২৫ অক্টোবর, ২০১৩ আরো ২৫টি দেশে এটি মুক্তি পায় ও ১ নভেম্বর, ২০১৩ আরো ১২টি দেশে এটি মুক্তি দেয়া হয়। আইফোন ৫এস মুক্তিতে ইন্দোনেশিয়াই হচ্ছে শেষ দেশ যেখানে আইফোন ৫এস মুক্তি পায় ২৬জানুয়ারি, ২০১৪।
১৯ সেপ্টেম্বর, ২০১৪ আইফোনের নতুন সংস্করণ আইফোন ৬ ও আইফোন ৬প্লাস বের হয়। আগের সংস্করণটি কম দামে কেনা গেলেও, ৬৪জিবি সংস্করণটি বন্ধ হয়ে যায়। যখন আইফোন ৬ ও আইফোন ৬প্লাস মুক্তি পায়, আইফোন ৫এস এর সোনালি সংস্করণ ৯ সেপ্টেম্বর, ২০১৫ তে বন্ধ হয়ে যায়।
আইফোন ৫এস ২১মার্চ, ২০১৬ বন্ধ হয় ও আইফোন এসই বের হয় যেটির নকশা এক থাকলেও অভ্যন্তরীণ হার্ডওয়্যার আইফোন ৬এস এর মতো উন্নত করা হয়। এটি অ্যাপলের পণ্য মুক্তির প্রবণতাকে (উত্তর আমেরিকা ও পাশ্চাত্য ইউরোপে) ভেঙে দেয় যা আইফোন ৪এস মুক্তির সময় অক্টোবর ২০১১ চালু হয়। প্রবণতাটি ছিল, নতুন মুক্তিপ্রাপ্ত মডেলকে পূর্বের মডেলের সাথে একবছর রাখা হয়, পরে মুক্তির দ্বিতীয় বছর এটিকে মধ্য পরিসীমায় নেওয়া হয় এবং তৃতীয় বছর হয় এটির বন্ধ হওয়ার ঘোষণার শেষ বছর। যেখানে আইফোন ৫এস এর বিক্রি সেপ্টেম্বর ২০১৬ পর্যন্ত চালু থাকার কথা ছিল, পূ্র্বেই এটির এ৭ এর প্রতিস্থাপন করে বুঝিয়ে দেয় যে, "অ্যাপল আইওএসের জন্য দীর্ঘ চিপ সমর্থন উইন্ডো একবছরে নামিয়ে এনেছে"। আরো চাহিদা পূরণ করতে একটি নতুন আইফোন মুক্তির কথা ছিল। কেননা, আইফোন ৬ ও আইফোন ৬ প্লাস এর মুক্তির পর এর বিক্রি চাহিদা মতো হয়নি এবং এটি ২০১৬ সালে আইফোন পরিবারের প্রথম নেতিবাচক মুক্তি হতে পারত।
হার্ডওয়্যার
আইফোন ৫এস-এ রয়েছে অ্যাপল এ৭ ও এটিই প্রথম ফোন যেটিতে ৬৪বিট প্রসেসর ব্যবহার করা হয়েছে। ফোনটির অপারেটিং সিস্টেম ও পূর্বে থাকা সফটওয়্যার গুলোকে ৬৪বিট মোডে চলার জন্য নির্মাণ করা হয়েছে যা এর কার্যকারীতা উন্নত করেছে, যদিও তৃতীয় কোন এপের ক্ষেত্রে ৬৪ বিটের সুবিধা নেওয়ার জন্য সেগুলোকে পুঃনির্মিত করতে হবে। অ্যাপল এ৭ নকশা করেছে অ্যাপল ও উৎপাদন করেছে স্যামসাং। এ৭ এর পর আসে এম৭ (মোশন কো প্রসেসর)। এটি আইফোনের প্রধান প্রসেসরের সাহায্য ছাড়াই এক্সেলারোমিটার ও জাইরোস্কোপের তথ্য প্রক্রিয়াজাত করে, যেটি আইওএস ৭ এর নতুন কোরমোশন এপিআই তে থাকে। আইপ্যাড এয়ার ও আইপ্যাড মিনি২ তেও একই এ৭ ও এম৭ ব্যবহৃত হয়েছে, যা আইফোন ৫এস এর সাথে মুক্তি পায়।
ফোনে রয়েছে ১৫৬০ এমএএইচ ব্যাটারি যেটি ১০ঘণ্টা কথা বলা ও ২৫০ঘণ্টা স্থায়ী থাকতে পারে।
যদিও এটিতেও ৮ মেগাপিক্সেলের ক্যামেরা রয়েছে যা ৩২৬৪x২৪৪৮ (৪:৩) আকারের ছবি তুলে,কিন্তু এর অ্যাপারচার পূর্বের থেকে বড় হয়েছে(f/2.2) ও এর ইমেজ সেন্সরে বড় আকারের পিক্সেল রয়েছে। এটিতে ফ্ল্যাশ হিসেবে রয়েছে দুটি ট্রু টোন এলইডি ফ্ল্যাশ। এর একটি অম্বর এলইডি ও অপরটি সাদা এলইডি। ফ্ল্যাশগুলো মূলত বিভিন্ন তাপমাত্রায় রঙের সমতাকরণে ব্যবহার করা হয় যা ক্যামেরার চিত্রের মান অনেক উন্নত করে। ক্যামেরাতে আরো রয়েছে ডাইনামিক টোন ম্যাপিং,অটোমেটিক ইমেজ স্ট্যাবিলাইজেশন, ১০এফপিএস বার্স্ট মোড, বেস্ট শট মোড, ১২০এফপিএস এ ধীর গতির ভিডিও ধারন।
আইফোন ৫এস এর হোম বাটনে ফিঙ্গারপ্রিন্ট সিস্টেম ব্যবহার করা হয়েছে যেটি টাচ আইডি হিসেবে পরিচিত। এই প্রযুক্তিটি মূলত অথেনটেক এর প্রযুক্তি যেটি অ্যাপল ২০১২ সালে লাভ করে। সেন্সরটি মূলত ক্যাপাসিটিভ সিএমওএস ভিত্তিক সেন্সর যা প্রতি ইঞ্চিতে ৫০০পিক্সেল ব্যবহার করে আঙ্গুলের প্রতি স্তর চিহ্নিত করতে পারে,এটি ৩৬০ ডিগ্রী নকশার মাধ্যমে যেকোন দিক থেকে আঙ্গুল প্রিন্ট করতে পারে। এর হোম বাটনের চারদিকে একটি লৌহ গোলক জড়ানো আছে যা সেন্সরকে সক্রিয় করে। টাচ আইডি অপারেটিং সিস্টেমেরর সাহায্যে বিভিন্ন নিরাপত্তার জন্য ব্যবহার করা যেতে পারে, যেমন: ফোনকে খোলা এবং অ্যাপল আইডি এর পাসওয়ার্ড ব্যবহার না করে অ্যাপ স্টোর ও আইটিউনস থেকে ক্রয় করতে পারে। ফিঙ্গারপ্রিন্ট সেন্সরটি একাধিক ব্যবহারকারীর একাধিক আঙ্গুলের তথ্য জমা রাখতে পারে। আঙ্গুলের তথ্যগুলো এনস্ক্রিপ্ট আকারে জমা থাকে যা অন্য কোন এপ দ্বারা পড়া সম্ভব হয় না (আইক্লাউড সহ)।
অপারেটিং সিস্টেম ও সফটওয়্যার
আইফোন ৫এসে রয়েছে আইওএস ৭ যা ২০সেপ্টেম্বর ২০১৩ তে মুক্তি পায়। জনাথন আইভ আইওএস এর নতুন উপাদানের নকশাকার এই আপডেট সম্পর্কে বলেন, "ব্রিঙ্গিং অর্ডার টু কমপ্লেক্সিটি"। তিনি আরো নকশার বড় পরিবর্তন হিসেবে টাইপোগ্রাফি, নতুন আইকন, ট্রান্সুলেন্সি, লেয়ারিং এর কথা উল্লেখ করেন। আইওএস ও ওএস ইয়োসমিত (সংস্করণ ১০.১০)উভয়টিতে "স্কিউমোর্ফিক" উপাদানগুলোর উল্লেখযোগ্য পরিবর্তন করেছে। যেমন: গেম সেন্টারে সবুজ রঙের ব্যবহার, নিউজস্ট্যান্ডে কাঠের রঙের ব্যবহার, ক্যালেন্ডারে চামড়া রঙের ব্যবহার এবং রঙিন নকশা।
আইওএস ৭ এ যুক্ত হয়েছে এয়ার-ড্রপ নামক ওয়াই ফাই শেয়ারিং প্লাটফর্ম। ব্যবহারকারীরা আইফোন ৫, আইপড টাচ (৫ম প্রজন্ম), আইপ্যাড (৪র্থ প্রজন্ম), আইপ্যাড মিনি (১ম প্রজন্ম) দিয়ে ফাইল আদানপ্রদান করতে পারে। এই অপারেটিং সিস্টেমে রয়েছে কন্ট্রোল সেন্টার নামক কন্ট্রোল প্যানেল যাতে থাকে অতি ব্যবহার করা সব এপ; যেমন: ব্লুটুথ, এয়ারপ্ল্যান মোড, ওয়াই-ফাই। এটি চালু করতে নিচ থেকে উপরের দিকে ঘষতে হয়।
আইফোন ৫এসে রয়েছে একটি ইন্টারনেট রেডিও সার্ভিস যেটি আইটিউনস রেডিও হিসেবে পরিচিত। এটা আইটিউনস ব্যবহারকারীদের জন্য একটি মুক্ত ও এড সমর্থনযোগ্য মাধ্যম, এটির আইওএসে রয়েছে সিরি। ব্যবহারকারীরা নানা এখান থেকে স্টেশন কাস্টমাইজ করতে পারেন, কোন গান বাদ দিতে পারেনও স্টেশন কিনতে পারেন। তাছাড়া তারা পূর্বের গান গুলোও খোঁজ করতে পারেন।
সামগ্রী
আইফোন ৫এস এর সাথে রয়েছে ইয়ারফোন যেগুলো অ্যাপল ইয়ারপড হিসেবে পরিচিত। প্রযুক্তি বিশ্লেষকদের মতে, নতুন এই ইয়ারফোনের নকশা বাতাসকে ভেতরে ও বাইরে মুক্তভাবে প্রবেশ করার সুযোগ দিয়ে শব্দের মান অনেক ভালো করেছে। গিজমডো ও টেকরাডার এর মতে এই ইয়ারপডের শব্দ ভালো হলেও শব্দের মান পূর্ব থেকে খারাপ।টেকরাডার আরো জানায় যে, ইয়ারপড গুলো একই দামের ইয়ারফোন গুলো থেকেও নিকৃষ্ট। অ্যাপলের দাবি তাদের এই ডিজাইনের ইয়ারফোন অন্য উন্নতমানের ইয়ারফোনের মতো যেগুলো কিনতে আরো অনেক টাকা ব্যয় করতে হতো।
সমালোচনা
আইফোন ৫এস সমালোচকদের কাছ থেকে ইতিবাচক মন্তব্য পেয়েছে।অল থিংস ডিজিটাল এর ওয়াল্ট মোসবার্গ ফোনটির পক্ষে মতামত দেন এবং টাচ আইডি সম্পর্কে বলেন, "অদ্ভুত শোনা গেলেও এটি খুবই আধুনিক ও প্রতিদিনের যন্ত্রে বায়োমেট্রিক অথেন্টিকেশন ব্যবহারে এটি অনেক বড় পদক্ষেপ"। আর তিনি এটিকে বাজারের সেরা ফোন হিসেবে চিহ্নিত করেন। দ্যা নিউইয়র্ক টাইমস এর ডেভিড পোগ টাচ আইডির প্রশংসা করেন তবে বলেন যে স্মার্টফোন বাজারের আবিষ্কার পূর্ণতা পেয়েছে এবং "হয়তো বার্ষিক মেগা-লিপস এর বর্ষ সমাপ্ত হয়েছে"। তিনি আইওস ৭ সম্পর্কেই বেশি মন্তব্য করেন যেটি তিনি বিশ্বাস করেন পূর্বের প্রজন্মের ফোনগুলো থেকে এটি একটি বড় পরিবর্তন এবং তিনি নতুন সিরির বৈশিষ্ট্য, কন্ট্রোল সেন্টার ও এয়ার ড্রপের প্রশংসা করেন।একটি সাময়িকীতে পোগ বলেন আইওএস ৭ আইফোন সিরিজের সবচেয়ে বড় পরিবর্তন, উদ্ধৃতি হিসেবে তিনি বলেন উপযুক্ত ইন্টারফেস পরিবর্তন একাজে বড় অবদান রাখে। সিনেট এর স্কট স্টেইন আইফোন ৫ এর উপর নকশার পরিবর্তনের সমালোচনা করেন এবং বলেন যে যদিও আইফোন ৫এস কোন প্রয়োজনীয় উন্নয়ন নয় তবে এটা সময়কার সবচেয়ে দ্রুত ও উন্নত অ্যাপল স্মার্টফোন। যদিও এটির ক্যামেরা, ৬৪বিট এ৭চিপ, এম৭ মোশন চিপ, ফিঙ্গারপ্রিন্ট স্ক্যানিং ক্ষমতা প্রশংসিত হয়েছে, কিছু সমবিনিয়োগকারী মনে করেছেন আইফোন ৫ থেকে আইফোন ৫এসে উল্লেখযোগ্য উন্নয়ন থাকা সত্ত্বেও এটি পূর্বের ফোনগুলো থেকে অপরিবর্তিত ছিল এবং ধারণা করেন আইফোন লাইন একটি নিশ্চল মন্দ পণ্য হয়ে গিয়েছে। নাসডাক এ মুক্তির একমাসের মধ্যে $৪৬৭.৭১ থেকে অ্যাপলের শেয়ার দর ৫.৪% কমে যায়।
টেকক্রাঞ্চ এর ড্যারেল এথেরিংটন যিনি আইফোন ৫এস কে সেরা স্মার্টফোন হিসেবে প্রশংসা করেন তিনি বলেন, "দেখতে হয়তো আইফোন ৫ থেকে ভিন্ন না, কিন্তু সাধারন স্মার্টফোন ব্যবহারকারীদের প্রতিদিনের কাজে এর অভ্যন্তরীন অংশের একটি নাটকীয় ভূমিকা রয়েছে" এবং তিনি ফোনটির উন্নত ক্যামেরা ও বৈশিষ্ট্য বিস্তৃত আকারে বর্ণনা করেন। ড্যারেল এথেরিংটন পরামর্শ দেন যে ৬৪বিট প্রসেসর কোন কাজে আসবেনা যদিনা এপ্লিকেশন উন্নয়নকারীরা এটির সমর্থনযোগ্য এপ্লিকেশন তৈরি করে। এনগ্যাজেট এর মরিয়াম জয়ির বলেন, অ্যাপল এ৭ থেকে অনেক সুবিধা লাভ করতে পারে যদি উন্নয়নকারীরা ৬৪ বিট প্রসেসরের উপযুক্ত এপ্লিকেশন তৈরি করেন। আনন্দটেক এর আনন্দ লাল শিম্পি এ৭ প্রসেসরের প্রশংসা করে বলেন, "আসলেই চিত্তাকর্ষক" এবং আরো বলেন, "এখন পর্যন্ত মুক্তি পাওয়া এটিই সবচেয়ে ফিউচারপ্রুফ আইফোন।যদিও ফিউচারপ্রুফ শব্দটি ব্যবহার করা আমার জন্য খুবই কষ্টের, আপনি যদি এমন লোক হন যারা নিজেদের ফোনকে কিছুক্ষনের জন্য ধরে রাখতে চান তাহলে আইফোন ৫এস খুবই ভালো।" আইজিএন এর স্কট লোয়ে ও ৬৪বিট প্রসেসরের প্রশংসা করে বলেন, "এটি প্রসেসিং ক্ষমতার দিক থেকে এইচটিসি ওয়ান ও স্যামসাং গ্যালাক্সি এস৪ থেকে সেরা, হিসাবানুসারে এটি গ্রাফিক্সকে ৩২% ও সিপিইউ বেঞ্চমার্কে ৩৮% বুস্ট করেছে"। অ্যাপলের ৬৪বিট এ৭ প্রসেসরের মুক্তি অ্যান্ড্রয়েড স্মার্টফোন প্রস্তুতকারীদের বিস্মিত করে দেয়, বিশেষ করে কুয়ালকম এর ৬৪বিট সিস্টেম-অন-চিপ ২০১৫সালের আগে মুক্তি পায়নি।
বেশিরভাগ সমালোচক আইফোন ৫সি থেকে আইফোন ৫এসকে বেশি প্রাধান্য দেন যেটি একই সময়ে মুক্তি পেয়েছিল। আইফোন ৫সি তে ব্যবহৃত হার্ডওয়্যার অনেকটা আইফোন ৫এর মতোই, যেখানে আইফোন ৫এসে ৬৪বিট এ৭ প্রসেসর, বাড়তি স্টোরেজ জায়গার জন্য এটির উন্নত কার্যক্ষমতা ও বৈশিষ্ট্য রয়েছে। আর এই সবগুলো পাওয়া যায় আইফোন ৫সি থেকে সামান্য বেশি ব্যয় করলে(ইউএস$৬৫০ বনাম ইউএস$৫৫০ মার্চ,২০১৪)। এটি মূলত তখনকার ঘটনা ছিল যখন আইওএস ৮ মুক্তি পায় এবং আইফোন ৫এস ও আইফোন ৫সি কে যথাক্রমে আইফোন রেঞ্জের মিড ও লো এন্ডে প্রতিস্থাপন করা হয়। আইফোন ৫এসে ১৬ আর ৩২ জিবি তখনও লভ্য ছিল কিন্তু আইফোন ৫সিতে ৮জিবি ছিল যা আইওএস ৮ ইনস্টল করার পর ৪.৯জিবি হয়ে যায়। আরো আইফোন ৫সির পলিকার্বনেটের আবরণ অনেক মিশ্র প্রতিক্রিয়া পায়, এটি দেখা যায় যে আইফোন ৫এসের অ্যালুমিনিয়াম/গ্লাস আবরণ থেকে এটি খুবই স্বল্প মূল্যের ও নিম্নমানের। আইফোন ৫এসে অনেক সুন্দর নকশা ছিল এবং এটির সোনালি নকশার জন্য এটিকে অনেক বেশি উন্নত মনে হয়।
২০১৫-১৬ তে দেখা যায় ক্রেতারা ৪ইঞ্চির আইফোন ৫সিই বেশি পছন্দ করেন যেটি আইফোন ৬ ও আইফোন ৬এস এর পর দ্বিতীয় জনপ্রিয় আইফোন। অ্যাপল জানায় যে তারা ২০১৫ সালে ৩কোটি ৪ইঞ্চির আইফোন বিক্রি করে। অ্যাপল একটি অনুষ্ঠানে জানায় যে ২০১৫ সালে তারা ৩০মিলিয়ন ৪ইঞ্চি আইফোন বিক্রি করেছে,যদিও সেপ্টেম্বর ২০১৪ সালে আইফোন ৬ ও ৬প্লাস পুনরায় ৪.৭/৫.৫ইঞ্চি বড় ডিসপ্লের সাথে নকশা করা হয়। আরও আইফোন ৫ ও আইফোন ৫এস নকশা "অ্যাপল ফোন নকশার সোনালি শিশু ও সাধারন ফোনের একটি পদচিহ্ন" হিসেবে বিবেচিত হয়(আইফোন ৫এসে সোনালি রং আইফোন ৫এসের সুন্দর নকশাকে আরও উন্নত করেছে), যেখানে আইফোন ৬ ও আইফোন ৬এস এর নকশা তেমন কোন প্রশংসা পায় না কেননা "এটি অনেকটা ভুল বলে মনে হয়, যেন আপনি একটি $৬৫০ এর একটি সাবান ধরে আছেন"। আইফোন ৫কে বর্ণনা করা হয়, "এটির সৌন্দর্যের মূলে রয়েছে যেভাবে অ্যালুমিনিয়াম ও গ্লাস একসাথে কাজ করে। এটা অনেক মসৃণ তবে বলিষ্ঠ যা আইফোন ৬ থেকে আলাদা, যেটি আকারে একাই বলিষ্ঠ। উপরন্তু, আইফোন ৬ এর সুগঠিত গোলাকার কোণার অসদৃশ, আইফোন ৫ এর নকশা তখনকার বাজারে অন্য কোন কিছুর মতোই ছিলনা। "যায়হোক, আইফোন ৫/৫এস এর নকশা আরোহী হিসেবে উপযুক্ত ছিলনা, পক্ষান্তরে আইফোন ৬/৬এস বড় পর্দার ভোক্তাদের চাহিদা পূরণ করতে পারে এবং তা থেকেই আইফোন ৬/৬এস প্লাস ফ্যাবলেট মডেলের উৎপত্তি। যখন অ্যাপল আইফোন ৫এস বন্ধ করে, তখন এটি আইফোন এসই দ্বারা প্রতিস্থাপিত হয় যেটি বাহ্যিকভাবে দেখতে আইফোন ৫এসের মতো যদিও এসইর অভ্যন্তরীণ হার্ডওয়্যার ব্যাপকভাবে উন্নত করা হয়েছে।
বিক্রয়
মুক্তির প্রথম দিনেই দেশের যেসব জায়গায় আইফোন ৫এস বিক্রি হচ্ছিল সেখানে স্টকের ঘাটতি দেখা যায়। বিশ্বজুড়ে দোকানের বাইরে দাঁড়িয়ে থাকা অনেক ক্রেতাকেই হতাশ হতে হয়েছে, কেননা আইফোন ৫এসের সকল মডেলের ঘাটতি দেখা দেয়, বিশেষ করে সোনালী রঙের আইফোন খুবই সীমিত পরিমাণে ছিল। যদিও যুক্তরাষ্ট্রে এই সমস্যাটির সমাধান মুক্তির পরদিনই দেওয়া হয় অন্যান্য দেশের দোকান গুলোতে স্বল্প মাত্রার স্টকের খবর তখনও পাওয়া যায়। অনেক সমালোচক এই বিষয়ে প্রশ্ন তোলেন যে অ্যাপল কীভাবে তাদের এই মুক্তিটি পরিচালনা করবে কেননা আইফোন ৫এস এর জন্য অনলাইন প্রি-অর্ডারের ব্যবস্থা ছিলনা যার ফলে ক্রেতাদের দোকানের লাইনে দাঁড়াতে হতো আর বেশিরভাগ লোক কোন ফোনই পেতো না। যুক্তরাষ্ট্রে অ্যাপল ক্রেতাদের জন্য অনলাইন রিজার্ভেশন সিস্টেম চালু করে যার কারণে ক্রেতারা তাদের লোকাল অ্যাপল স্টোরের ইউনিটের পরিমাণ সম্পর্কে জানতে পারতো ও সে অনুযায়ী অর্ডার করতে পারতো। মুক্তির দিন অনলাইন অর্ডারের স্বল্পতা দেখা দেয়, সকল দেশে সকল মডেল ও রঙের ফোনের "৭-১০দিন" পরিবহনের তারিখ অক্টোবরে পরিবর্তন করা হয়, যেখানে ঘণ্টা খানেক অনলাইন অর্ডার গ্রহণ করা হয়।
সেপ্টেম্বর ২০১৩, যুক্তরাষ্ট্রে আইফোন ৫এস ছিল স্প্রিন্ট, ভেরিজোন ও টি-মোবাইল এ সবচেয়ে বেশি বিক্রিত ফোন,যা আইফোন ৫সি ও স্যামসাং গ্যালাক্সি এস৪ থেকে বেশি বিক্রয় হয়। কনজিউমার ইন্টেলিজেন্স রিসার্চ পার্টনার্স এর মতে, আইফোন ৫এস ২ঃ১ অনুপাতে আইফোন ৫সি থেকে বেশি বিক্রিত হয়েছে, অ্যাপলের সিইও টিম কুক এর মন্তব্যে উন্নত প্রযুক্তির স্মার্টফোনের বাজার সঠিকভাবে গড়ে উঠছেনা। যেখানে সমালোচকরা আইফোন ৫সি এর চাহিদায় অধঃপতনের জন্য এটিকে বিফল হিসেবে বিবেচনা করেছেন সেখানে আইফোন ৫এস কে ব্যাপক সফল হিসেবে মন্তব্য করেছেন। অ্যাপল স্বীকার করে যে তারা বিক্রির পরিমাণ উপলব্ধি করতে ব্যর্থ হয়েছিল যার কারণে আইফোন ৫সি এর বেশি স্টক ছিল ও আইফোন ৫এসের ঘাটতি ছিল।
মার্চ ২৫, ২০১৪ আইফোন ৫এস মুক্তির ছয়মাস পর অ্যাপল ঘোষণা করে যে আইফোন ব্র্যান্ড ৫০০মিলিয়ন ইউনিট বিক্রি অতিক্রম করেছে। মে ২০১৪, আট মাস ধরে বাজারে থাকার পর আইফোন ৫এস স্যামসাং গ্যালাক্সি এস৫ থেকে ৪০% বেশি বিক্রিত হয়, যেখানে আইফোন ৫এস ছিল ৭ইউনিট ও স্যামসাং গ্যালাক্সি এস৫ ছিল ৫ইউনিট। আইফোন ৫এস কে সবচেয়ে বেশি বিক্রিত ফোন থেকে উচ্ছেদ করার কাজে গ্যালাক্সি এস৫ ব্যর্থ হওয়া স্যামসাং মোবাইলের জন্য ছিল একটি অবনতি। যেখানে পূর্বে মুক্তির সময়ে স্যামসাং গ্যালাক্সি এস৩ ও স্যামসাং গ্যালাক্সি এস৪ যথাক্রমে আইফোন ৪এস ও আইফোন ৫ থেকে বেশি বিক্রিত হয়।
টাচ আইডির প্রভাব
নিউইয়র্ক এর কেভিন রুজ এবং জেডনেটের আড্রিয়ান কিংসলে হাগেস সহ বেশকিছু সংখ্যক প্রযুক্তি লেখক বিশ্বাস করেন যে, আইফোন ৫এসের ফিঙ্গারপ্রিন্ট প্রযুক্তি পাসওয়ার্ড ব্যবহারের বিকল্প হতে পারে(বিশেষ করে "ব্রিং ইয়োর ওন ডিভাইস" এর ক্ষেত্রে)। যদিও বায়োমেট্রিক ইঞ্জিনিয়ার গেপি পার্জিয়েলের গবেষণার উদ্ধৃতি দিয়ে রুজ পরামর্শ দেন যে, সিএমওএস ভিত্তিক সেন্সর সময়ের সাথে ভুল করতে পারে যদিনা অ্যাপল সেন্সরটি পুনরায় নকশা করে। যুক্তরাষ্ট্র কম্পিউটার ইমারজেন্সি রিডিনেস টিমের গবেষক ব্রেন্ট কেনেডি মন্তব্য করে যে, ব্যবহারকারীদের এই প্রযুক্তির উপর তাড়াতাড়ি নির্ভর করা উচিত নয় কেননা এই প্রযুক্তি ভুয়া ফিঙ্গারপ্রিন্ট শনাক্ত করতে পারেনা।
আইফোন ৫এস মুক্তির পর, ২১ সেপ্টেম্বর, ২০১৩ জার্মান "কাওস কম্পিউটার ক্লাব" ঘোষণা করে যে তারা ফোনের ফিঙ্গারপ্রিন্ট প্রযুক্তি উপেক্ষা করতে পেরেছে। সেইদল বর্ণনা করে যে, তারা একটি গ্লাস পৃষ্ট থেকে আঙ্গুলের ছাপের ফটোকপি করে ও সেই ফটোকপির সাহায্যে একটি মোমের আঙ্গুল তৈরি করে(যেটি ফোন খুলতে সেন্সরের সামনে চাপা হয়) উক্ত নিরাপত্তা প্রযুক্তিটি উপেক্ষা করতে পেরেছে।দলটির একজন বলে, "আমরা আশা করি ফিঙ্গারপ্রিন্ট সম্পর্কে মানুষের ভ্রান্ত ধারণা অবশেষে বন্ধ হবে। এটি সাধারণভাবেই বোকামি এমনকিছু ব্যবহার করা যেটি আপনি কখনো পরিবর্তন করতে পারবেন না ও আপনি নিরাপত্তা টোকেন হিসেবে প্রতিদিনই প্রতিটি জিনিসে এটি ছেড়ে যান।" যদিও ২০১৩সালে আমেরিকার ৩৯% স্মার্টফোন ব্যবহারকারী তাদের ফোনকে বাঁচাতে কোন নিরাপত্তা ব্যবস্থা ব্যবহার করেনি। অন্যরাও কাওস কম্পিউটার ক্লাবের পদ্ধতিটি চেষ্টা করেছে, কিন্তু বলে সময় ও প্রচেষ্টার দিক থেকে এটি কোন সহজ উপায় নয়, আরো বলে ব্যবহারকারীকে পুরো আঙ্গুলের ছাপ নিতে উচ্চ রেজুলেশনের ফটোকপি ব্যবহার করতে হবে, বিশেষ কেমিকেল ও ব্যয়বহুল যন্ত্র প্রয়োজন, এবং এই পদ্ধতিতে সফল হওয়ার জন্য সময়ের প্রয়োজন।
সমস্যা
আইফোন ৫এস মুক্তির পর এর নানা হার্ডওয়্যার সমস্যা দেখা যায়। তবে ফোনের লেভেল সেন্সর কয়েক ডিগ্রী নেড়ে যাওয়ার ব্যাপারটি ব্যাপকভাবে দেখা যায়। যার কারণে ফোনের কম্পাস, এক্সেলারমিটার এবং জাইরোস্কোপ ভুলভাবে কাজ করে। বলা হয় এটি একটি হার্ডওয়্যার ভিত্তিক সমস্যা। কিছু লোক অন্যান্য সমস্যাও পেয়েছেন। যেমনঃঅতিরিক্ত গরম হয়ে যাওয়া, হঠাৎ রিস্টার্ট ও স্ক্রিন নীল হয়ে যাওয়া, ফোন নাড়ালে পাওয়ার বাটনে অদ্ভুত শব্দ, আইটিউনে কেনার জন্য টাচ-আইডির কাজ না করা। এগুলোর মধ্যে কিছু সমস্যার সমাধান সফটওয়্যার উন্নতিকরণে পাওয়া যায়।
অ্যাপল পণ্যসামগ্রী
কিনোটের সময় অ্যাপল আইফোন এসের জন্য একটি আবরণের ঘোষণা দেয় যেটির বাইরের দিক চামড়া দিয়ে তৈরি ও ভেতরে মাইক্রোফাইবার দ্বারা তৈরি। এই আবরণটি আইফোন ৫সি এর আবরণের সাথে একসাথে ঘোষণা করা হয়, আইফোন ৪ বাম্পারের পর অ্যাপল এবার প্রথম ফোনের আবরণী ঘোষণা করে।
অ্যাপলের ঘোষণার পর আইফোন ৫সি ও আইফোন ৫এস দুটি ফোনের ডকই অনলাইন স্টোরে পাওয়া যায়।যেহেতু দুটি ফোনের গঠন ভিন্ন তাই দুটি ফোনের জন্য আলাদা ডক রয়েছে যেগুলো প্রত্যেকটি ফোনের জন্য আলাদা করে বানানো হয়েছে।
রেলওয়ে পুলিশ (বাংলাদেশ)
রেলওয়ে পুলিশ বাংলাদেশ পুলিশের একটি অন্যতম প্রাচীন বিশেষায়িত ইউনিট। এটি ১৮৮১ সালে প্রতিষ্ঠিত হয়। রেলওয়ে পুলিশ তার অধিক্ষেত্রে জেলা পুলিশের মতোই আইন-শৃংখলা রক্ষা, অপরাধ দমন, তদন্ত ও অন্যান্য পুলিশং কার্যক্রম পরিচালনা করে থাকে।
ব্রিটিশ আমল
ভারতবর্ষে সর্বপ্রথম ১৮৫৪ সালে রেলওয়ে যোগাযোগ প্রতিষ্ঠা হয়। বর্তমান বাংলাদেশ অংশে ইস্টার্ণ বেঙ্গল রেলওয়ে কোম্পানি সর্বপ্রথম ১৫ নভেম্বর, ১৮৬২ সালে জগতি, কুষ্টিয়া হতে দর্শনা, চুয়াডাঙ্গার মধ্যে ৫৩.১১ কি:মি: রেলযোগাযোগ স্থাপন করে। অল্পদিনের মধ্যেই রেলওয়ে সবচেয়ে জনপ্রিয়, নির্ভরযোগ্য ও সুলভ গণপরিবহন হিসেবে পরিগণিত হয়। রেলওয়ে যোগাযোগ বিস্তৃতির সাথে সাথে ভারতবর্ষে অর্থনৈতিক কর্মকান্ডেও ইতিবাচক প্রভাব পড়ে। একই সাথে রেলপথে চুরি, ডাকাতি ও অন্যান্য অপরাধও বৃদ্ধি পায়। উপর্যুক্ত বিষয়সমূহ বিবেচনায় ব্রিটিশ রাজ প্রাদেশিক পর্যায়ে ইন্ডিয়ান ইম্পেরিয়াল পুলিশের একটি কন্টিনজেন্টকে রেলপথের নিরাপত্তা ও রেলওয়ের সম্পত্তি রক্ষার্থে নিয়োজিত করে। যেমন বেঙ্গল রেলওয়ের নিরাপত্তায় ১ জানুয়ারী ১৮৬৭ সাল হতে ইন্ডিয়ান ইম্পেরিয়াল পুলিশ হতে রেলওয়ে পুলিশ ফোর্স নিয়োগ করা হয়। সংশ্লিষ্ট রেলওয়ে কোম্পানি তাদের কোম্পানিতে নিয়োগকৃত রেলওয়ে পুলিশ ফোর্সের ব্যবস্থাপনা ও ব্যয়ভার বহন করত। এর কিছুদিন পর ব্রিটিশ ভারত সরকার উপলব্ধি করতে সক্ষম হয় যে, বাণিজ্যিক রেলওয়ে কোম্পানিগুলি রেলপথের নিরাপত্তায় নিয়োজিত রাস্ট্রীয় পুলিশ ফোর্স অপব্যবহার করে শুধুমাত্র নিজেদের রেলওয়ে সম্পত্তি সুরক্ষায় বেশি মনোযোগী হচ্ছে কিন্তু রেলপথের নিরাপত্তা বিধানে ততটা আগ্রহ প্রদর্শন করছেনা। সুতরাং, ব্রিটিশ রাজ রেলওয়ে পুলিশের সামঞ্জস্যপূর্ণ গঠন ও কার্যপরিধি নির্ধারনের জন্য রেলওয়ে পুলিশ কমিটি, ১৮৭২ গঠন করে। রেলওয়ে পুলিশ কমিটি, ১৮৭২ এর সুপারিশের আলোকে ১৮৮১ সালে রেলওয়ে পুলিশ প্রাতিষ্ঠানিকভাবে যাত্রা শুরু করে । নবসৃষ্ট এই রেলওয়ে পুলিশের দুইটি অংশ ছিল -
ক) গভর্ণমেন্ট পুলিশঃ রেলপথের নিরাপত্তা, অপরাধ দমন ও তদন্তের দায়িত্ব পালন করে। গভর্ণমেন্ট পুলিশ একজন পুলিশ সুপারিনটেন্ডেন্টের অধীনে পরিচালিত হতো।
খ) কোম্পানি পুলিশঃ রেলওয়ের সম্পত্তির সুরক্ষা প্রদানের দায়িত্ব পালন করে। সংশ্লিষ্ট রেলওয়ে কোম্পানী ’কোম্পানী পুলিশে’র ব্যবস্থাপনার দায়িত্ব পালন করত।
কিছু সময়ের ব্যবধানে ভারতীয় উপমহাদেশে প্রদেশ ভেদে রেলওয়ে পুলিশ তিন ধরনের প্রশাসনিক পদ্ধতিতে পরিচালিত হতে থাকে; ১) জেলা পুলিশের অংশ হিসেবে; ২) প্রাদেশিক সরকারের প্রশাসনিক ব্যবস্থাপনায় এাবং ৩) রেলওয়ে কর্তৃপক্ষের নিজস্ব প্রশাসনিক ব্যবস্থপনায় । উদহরণস্বরুপ, ২৩ জানুয়ারী ১৯০১ বেঙ্গল এন্ড আসাম প্রদেশে আসাম-বেঙ্গল রেলওয়ে নিজস্ব ব্যবস্থাপনায় রেলপথের নিরাপত্তায় আসাম বেঙ্গল রেলওয়ে ভলান্টিয়ার রাইফেলস নামে একটি রেলওয়ে পুলিশ বাহিনী পরিচালনা করত। ইন্ডিয়ান পুলিশ কমিশন ১৯০২-০৩ উপর্যুক্ত তিনটি রেলওয়ে পুলিশ ব্যবস্থার মধ্যে সমগ্র ব্রিটিশ ভারতে শুধুমাত্র প্রাদেশিক রেলওয়ে পুলিশ ব্যবস্থার সুপারিশ করে। কিন্তু বিভিন্ন কারনে ইন্ডিয়ান পুলিশ কমিশনের এ সুপারিশ তখনই কার্যকর করা সম্ভব হয়নি।
প্রথম বিশ্বযুদ্ধ পরবর্তী সময়ে ব্রিটিশ ভারত সরকার রেলপথের নিরাপত্তা আরও জোরদার করার প্রয়োজনীয়তা অনুভব করে। এ কারনে রেলওয়ে পুলিশ কমিটি, ১৯২১ গঠিত হয়। ইন্ডিয়ান পুলিশ কমিশন ১৯০২-০৩ এর প্রাদেশিক রেলওয়ে পুলিশ ব্যবস্থার সুপারিশটি রেলওয়ে পুলিশ কমিটি, ১৯২১ কর্তৃক অনুমোদিত হয়। এ অনুমোদনের ভিত্তিতে ভারতবর্ষের প্রতিটি প্রদেশে পূর্বের ’গভর্ণমেন্ট পুলিশ’ রুপান্তরিত হয়ে ’গভর্ণমেন্ট রেলওয়ে পুলিশ (জিআরপি)’ নামে পুলিশের একটি স্বতন্ত্র বিশেষায়িত ইউনিট হিসেবে কার্যক্রম পরিচালনা করতে থাকে। তাছাড়া পূর্বের ’কোম্পানি পুলিশ’ রেলওয়ে পুলিশ হতে পৃথক হয়ে ’ওয়াচ এন্ড ওয়ার্ড’ নামে কার্যক্রম পরিচালনা করে। সমগ্র পূর্ব বাংলা রেলওয়ে পুলিশ একজন পুলিশ সুপারের অধীনে কার্যক্রম পরিচালনা করত যার সদর দপ্তর ছিল চট্রগ্রামে।
পাকিস্তান আমল
১৯৪৭ সালে পূর্ব বাংলা (পূর্ব পাকিস্তান) রেলওয়ে পুলিশ বিভক্ত হয়ে চট্রগ্রাম রেলওয়ে জেলা এবং সৈয়দপুর রেলওয়ে জেলা প্রতিষ্ঠিত হয়। পুলিশ সুপার চট্রগ্রাম ও সৈয়দপুর রেলওয়ে জেলা দ্বয় ডিআইজি, সিআইডি এর অধীনে কার্যক্রম পরিচালনা করতেন। ১৯৬৭ সালে একজন ডিআইজির অধীনে রেলওয়ে রেঞ্জ প্রতিষ্ঠিত হয় যার সদর দপ্তর স্থাপিত হয় পাহাড়তলী, চট্রগ্রামে। ডিআইজি, রেলওয়ে পুলিশ রেঞ্জ একই সঙ্গে রেলওয়ের ’ওয়াচ এন্ড ওয়ার্ড’ এর প্রধান চীফ সুপারিন্টেন্ডেন্ট অব ওয়াচ এন্ড ওয়ার্ড হিসেবেও দায়িত্ব পালন করতেন। ডিআইজি, রেলওয়ে রেঞ্জ চীফ সুপারিনটেন্ডেন্ট হিসেবে দায়িত্ব পালনের জন্য বেতন ভাতাদি পূর্ব পাকিস্তান রেলওয়ে হতে গ্রহণ করতেন।
১৯৭১ সালের মহান স্বাধীনতা যুদ্ধ
সৈয়দপুর রেলওয়ে জেলাধীন লালমনিরহাটে রেলওয়ে ইন্টেলিজেন্স অফিসার (আরইও) হিসেবে কর্মরত থাকা কালে এসআই আব্দুর রহমান চৌধুরী ৪ এপ্রিল, ১৯৭১ সালে দখলদার পাকিস্তানি হানাদার বাহিনীর সাথে যুদ্ধে শাহাদাত বরণ করেন।
বাংলাদেশ আমলঃ
১৯৭৬ সালে রেলওয়ে নিরাপত্তা বাহিনী (আরএনবি) অধ্যাদেশ জারি হয় যার মাধ্যমে ’ওয়াচ এন্ড ওয়ার্ড’ পরিবর্তিত হয়ে রেলওয়ে নিরাপত্তা বাহিনী (আরএনবি) নামে কার্যক্রম শুরু করে। চীফ সুপারিনটেন্ডেন্টের পদের নামকরণ করা হয় চীফ কমান্ড্যান্ট। ডিআইজি, রেলওয়ে পুলিশ আরএনবি’র চিফ কমান্ড্যান্ট হিসেবেও দায়িত্ব পালন করতেন। যোগাযোগ মন্ত্রণালয়ের স্বারক নং- Rly/Estb-II/13E-2/83 pt-236, তাং- ২৮/০২/১৯৮৩ খ্রিঃ মূলে এক আদেশে আরএনবি’র চিফ কমান্ড্যান্ট পদ আরএনবি’র নিজস্ব কর্মকর্তা হতে পূরণ করা হবে বলে বলা হয়। সুতরাং, আরএনবি রেলওয়ে পুলিশ রেঞ্জ হতে পৃথক হয়ে মহা পরিচালক, বাংলাদেশ রেলওয়ের অধীনে কার্যক্রম শুরু করে।
১৯৮৩ সালে রেলওয়ে পুলিশ রেঞ্জের সদর দপ্তর চট্রগ্রাম হতে স্থানান্তরিত হয়ে ঢাকায় স্থাপিত হয়। ২০১৫ সালে স্বরাস্ট্র মন্ত্রণালয় স্মারক নং- ৪৪.০০.০০০০.০৯৬.০৫.০০৭.১২/৬৯৭, তাং-১৯/১০/২০১৫ খ্রিঃ মূলে রেলওয়ে পুলিশে একজন অ্যাডিশনাল আইজি’র পদ সৃষ্টি হয়। এর প্রেক্ষিতে ২০১৬ সালে একজন অ্যাডিশনাল আইজি’র নেতৃত্বে রেলওয়ে পুলিশ হেডকোয়ার্টার্স যাত্রা শুরু করে।
অ্যাডিশনাল আইজি হিসেবে
২		জনাব মোঃ মহসিন হোসেন এনডিসি	১৯-১১-২০১৮ খ্রি: হতে ২৮-০২-২০২১ খ্রি:
১		মোহাম্মদ আবুল কাশেম, বিপিএম	১২-০৫-২০১৬ খ্রি: হতে ১৯-১১-২০১৮ খ্রি:
ডিআইজি হিসেবে
৪	এস. এম. রুহুল আমিন	১৮-০১-২০১৫ হতে ১২-০৬-২০১৬
৫		মল্লিক ফখরুল ইসলাম, বিপিএম	১৯-১০-২০১৪ হতে ১৮-০১-২০১৫
৬		মোঃ কামরুল আহসান	১৭-১২-২০১৩ হতে ১৯-১০-২০১৪
৭		মোঃ সোহরাব হোসেন এনডিসি	২৪-০২-২০১১ হতে ১৭-১২-২০১৩
৮		ড. এম. সাদিকুর রহমান	১৮-০৩-২০০৯ হতে ২৪-০২-২০১১
৯		শেখ হেমায়েত হোসেন, পিপিএম	০৭-১১-২০০৬ হতে ১৮-০৩-২০০৯
১০		মোঃ শামসুদ্দোহা খন্দকার	০৮-০৫-২০০৫ হতে ০৭-১১-২০০৬
১২		গোলাম মোস্তফা	১৯-০৬-২০০৪ হতে ২০-১২-২০০৪
১৪		এ কে এম এনায়েতুল্লাহ্ দেওয়ান, পিপিএম	২৭-০৫-২০০৩ হতে ২৩-০৯-২০০৪
১৭		মোঃ শফিকুল্লাহ	১৪-০৮-২০০১ হতে ১৭-১১-২০০১
১৮		মোঃ শহিদুর রহমান ভূইয়া	১৭-১০-১৯৯৮ হতে ০৯-০৮-২০০১
১৯		মোঃ আশরাফুল হুদা	০৫-০২-১৯৯৮ হতে ১১-১০-১৯৯৮
২০		ওসমান আলী খান, বিপিএম	২০-০৫-১৯৯৬ হতে ০৫-০২-১৯৯৮
২২		মোঃ আব্দুস সালাম	২৯-০৩-১৯৯৩ হতে ১১-০৬-১৯৯৫
২৩		এম. শহীদুল ইসলাম চৌধুরী	১৯-০৯-১৯৯০ হতে ২১-০৩-১৯৯৩
২৪		মির্জা রকিবুল হুদা	০৯-০২-১৯৮৯ হতে ১৯-০৯-১৯৯০
২৫		মীর হাসমত উল্ল্যাহ্, পিএসসি	২১-০৪-১৯৮৭ হতে ০৬-০২-১৯৮৯
২৬		এম.কে.আই চৌধুরী	২৪-১১-১৯৮৬ হতে ২০-০৪-১৯৮৭
২৭		কাজী গোলাম রহমান	২৪-০৪-১৯৮৫ হতে ২২-০৫-১৯৮৬
২৮		এ.এম.এম. নাসরুল্লাহ খান	০৯-১২-১৯৮৪ হতে ১৯-০৩-১৯৮৫
২৯		মোঃ ইসমাঈল হোসেন	১৪-০৩-১৯৮৩ হতে ০৮-১২-১৯৮৪
৩০		এম. জাকির হোসেন	১০-০৯-১৯৮১ হতে ৩০-০৯-১৯৮২
৩১		মোঃ ইনামুল হক	২৪-০৩-১৯৭৯ হতে ০৯-০৯-১৯৮১
৩২		এ.আর. খন্দকার	২৩-০৪-১৯৭৬ হতে ৩১-০১-১৯৭৯
৩৩		মোঃ আফজাল হোসেন	০৬-০৭-১৯৭৩ হতে ২২-০৪-১৯৭৬
৩৪		এ.এইচ.এম ফখরুদ্দীন	২৫-০২-১৯৭২ হতে ০৫-০৭-১৯৭৩
৩৫		এস.কে. চৌধুরী	০৩-০২-১৯৭২ হতে ২৪-০২-১৯৭২
৩৬		সৈয়দ মান্নান বক্স	০৩-০২-১৯৭০ হতে ০২-০২-১৯৭২
৩৭		এ.এইচ.এম হাসান	০৩-১১-১৯৬৯ হতে ০১-০২-১৯৭০
৩৮		মোহাম্মদ আলী টি.পি.কে	১৩-০২-১৯৬৮ হতে ০২-১১-১৯৬৯
৩৯		এ.এইচ.এম হাসান	০১-০১-১৯৬৮ হতে ১২-০২-১৯৬৮
৪০		মোহাম্মদ আলী টি.পি.কে	০৬-০৬-১৯৬৭ হতে ৩১-১২-১৯৬৭
রেলওয়ে পুলিশের কাঠামো
রেলওয়ে পুলিশ ইন্সপেক্টর জেনারেল, বাংলাদেশ পুলিশের অধীনে বাংলাদেশ পুলিশের একটি বিশেষায়িত ইউনিট। রেলওয়ে পুলিশ হেডকোয়ার্টার্স কমলাপুর, ঢাকায় অবস্থিত। রেলওয়ে পুলিশে ছয়টি জেলা, ২৪ টি থানা ও ৩৩ টি ফাঁড়ি বিদ্যমান। রেলওয়ে পুলিশে অনুমোদিত জনবল ২৪৩২ জন।
রেলওয়ে পুলিশের ভূমিকা
পুলিশ বেঙ্গল রেগুলেশন ১৯৪৩ এর ৫৪৯ হতে ৬১০ নং বিধিতে রেলওয়ে পুলিশের অধিক্ষেত্র ও কার্য পরিচালনার পদ্ধতি বিধৃত হয়েছে। উক্ত বিধি অনুসারে রেলওয়ে পুলিশের অধিক্ষেত্র হচ্ছে রেললাইন, খোলা রেললাইনের উভয় পাশে ১০ ফিট দুরত্ব এবং রেললাইন সংলগ্ন বদ্ধ এলাকা। উক্ত অধিক্ষেত্রে রেলওয়ে পুলিশ জেলা পুলিশের মতোই দায়িত্ব পালন করে। রেলওয়ে পুলিশ সকল আন্তঃনগর ট্রেন, গুরুত্বপূর্ণ মেইল ও কমিউটার ট্রেনে ট্রেন গার্ড (টিজি) হিসেবে পুলিশের একটি দল নিয়োজিত রাখে যারা ট্রেনটির সমগ্র যাত্রাপথে দায়িত্বরত থাকে। তাছাড়া গুরুত্বপূর্ণ প্লাটফর্মেও রেলওয়ে পুলিশ নিরাপত্তা প্রদান করে। গুরুত্বপূর্ণ স্টেশনসমূহে রেলওয়ে পুলিশের সার্বক্ষণিক তথ্য কেন্দ্র সেবা প্রদান করা হয়। রেলওয়ে পুলিশের প্রধান প্রধান দায়িত্ব হচ্ছে ঃ
তথ্যসূত্র
৫.	আহমেদ আমিন চৌধুরী, ২০১১, ’বাংলাদেশ পুলিশ উত্তরাধিকার ও ব্যবস্থাপনা’, খোশরোজ কিতাব মহল, পৃঃ-১৫৪-১৫৫)